เลาดาแอร์ เที่ยวบินที่ 004

เลาดาแอร์ เที่ยวบินที่ 004 (NG004/LDA004) เป็นเที่ยวบินผู้โดยสารระหว่างประเทศตามกำหนดเวลาปกติจากกรุงเทพมหานคร ประเทศไทย ไปยังเวียนนา ประเทศออสเตรีย ณ วันที่ 26 พฤษภาคม พ.ศ. 2534 โบอิง 767-300ER ที่บินตามเส้นทางเกิดตกลงจากการใช้งาน thrust reverser โดยไม่ได้สั่งของเครื่องยนต์หมายเลข 1 ระหว่างช่วงไต่ระดับ ทำให้อากาศยานเข้าสู่สภาวะร่วงหล่น ดิ่งแบบควบคุมไม่ได้ และแตกหักกลางอากาศ ทำให้ผู้โดยสาร 213 คนและลูกเรือ 10 เสียชีวิตทั้งหมด ถือเป็นอุบัติเหตุทางอากาศที่มีผู้เสียชีวิตมากที่สุดของโบอิง 767 (ไม่นับอเมริกันแอร์ไลน์ เที่ยวบินที่ 11 หรือยูไนเต็ดแอร์ไลน์ เที่ยวบินที่ 175) และเป็นอุบัติเหตุทางอากาศที่มีผู้เสียชีวิตมากที่สุดในประวัติศาสตร์ไทย (ณ พ.ศ. 2568) อุบัติเหตุนี้ถือเป็นอุบัติการณ์ร้ายแรงครั้งแรกและอุบัติเหตุที่ตัวเครื่องจนซ่อมแซมไม่ได้ครั้งที่สามของโบอิง 767 หลังเหตุการณ์ นิกิ เลาดา เจ้าของสายการบินและผู้ชนะการแข่งรถฟอร์มูลาวัน ได้เดินทางมาอำนวยการค้นหาร่างของผู้เสียชีวิตด้วยตัวเอง

**อากาศยาน**
อากศยานนี้มีทะเบียน OE-LAV และตั้งชื่อตาม โมทซาร์ท21

**ประวัติการบิน**
วันที่ 26 พฤษภาคม พ.ศ. 2534 เวลาประมาณ 23:02 น. ตามเวลาท้องถิ่น เที่ยวบิน NG004 ซึ่งบินมาจากท่าอากาศยานไคตั๊กที่ฮ่องกง ด้วยเครื่องบิน โบอิง 767-3Z9ER ทะเบียน OE-LAV ได้ออกจากท่าอากาศยานนานาชาติดอนเมือง มุ่งสู่ท่าอากาศยานนานาชาติเวียนนา มีผู้โดยสาร 213 คน และลูกเรือ 10 คน ภายใต้การควบคุมของกัปตันโทมัส เจ. เวลช์ ชาวอเมริกัน และนักบินผู้ช่วยโยเซ็ฟ ทัวร์เนอร์ ชาวออสเตรีย4
เวลา 23:08 เวลช์และทัวร์เนอร์ได้รับสัญญาณภาพเตือนว่ามีความผิดพลาดทางระบบที่อาจทำให้ระบบผันกลับแรงขับ (Thrust Reverser) ที่เครื่องยนต์หมายเลข 1 ทำงานขณะบิน หลังจากได้ศึกษาคู่มือแล้ว ทั้งสองลงความเห็นว่าสัญญาณเตือนนั้นเป็นเพียงเหตุการณ์ปกติและไม่ได้จัดการใด ๆ กับสัญญาณเตือน
เวลา 23:17 ระบบผลักดันแรงขับที่เครื่องยนต์หมายเลข 1 ทำงานระหว่างที่เครื่องบินอยู่เหนือพื้นที่ป่าและภูเขาบริเวณรอยต่อระหว่างจังหวัดอุทัยธานีและจังหวัดสุพรรณบุรี ทำให้ปีกซ้ายของเครื่องบินสูญเสียแรงยก คำพูดสุดท้ายของทัวร์เนอร์ที่บันทึกไว้ได้คือ "Oh! Reverser's deployed!"55
ในวินาทีต่อมา เครื่องบันทึกเสียงห้องนักบินได้บันทึกเสียงการสั่นของโครงเครื่องบิน ตามด้วยเสียงการหักของโลหะ เครื่อง 767 ฉีกออกเป็นส่วน ๆ กลางอากาศที่ระดับความสูงต่ำกว่า 3,000 เมตร (10,000 ฟุต) เหนือระดับน้ำทะเล ซากเครื่องบินส่วนใหญ่กระจัดกระจายอยู่ในพื้นที่ป่ขนาดเกือบหนึ่งตารางกิโลเมตร ความสูง abbr=off ในบริเวณที่ปัจจุบันเป็นอุทยานแห่งชาติพุเตย จังหวัดสุพรรณบุรี พื้นที่ซากตั้งอยู่ทางตะวันออกเฉียงเหนือทางตอนเหนือของพุเตย ตำบลห้วยขมิ้น อำเภอด่านช้าง จังหวัดสุพรรณบุรีประมาณ abbr= ใกล้กับชายแดนไทย-พม่า ทีมกู้ภัยพบร่างของกัปตันเวลช์ยังคงติดอยู่กับที่นั่งของนักบิน

**การกู้คืน**
หลังอุบัติเหตุ ได้มีผู้มาขโมยอุปกรณ์อิเล็กทรอนิกส์และอัญมณี ทำให้ญาติผู้เสียชีวิตไม่สามารถเรียกคืนทรัพย์สินส่วนตัวได้

**ผู้โดยสารและลูกเรือ**
ผู้ประสบภัยที่มีชื่อเสียง ได้แก่:- Clemens August Andreae ศาสตราจารย์เศรษฐศาสตร์ชาวออสเตรีย นำกลุ่มนักศึกษาจากมหาวิทยาลัยอินส์บรุคไปเดินทางที่ตะวันออกไกล- ไพรัตน์ เดชะรินทร์ ผู้ว่าราชการจังหวัดเชียงใหม่ กับภริยา

**ผลที่ตามมา**
สุสานเลาดาแอร์ เที่ยวบินที่ 004
ความสามารถในการขนส่งของสายการบินหายไปถึง 1 ใน 4 จากผลของการตก หลังเหตุการณ์เครื่องบิน รหัส OE-LAV ตก ทางสายการบินไม่ได้ให้บริการบินไปซิดรีย์ในวันที่ 1, 6 และ 7 มิถุนายน ก่อนที่จะดำเนินตามปกติด้วยโบอิง 767 อีกลำในวันที่ 13 มิถุนายน
ในบริเวณที่เครื่องบินตก ซึ่งสามารถเข้าถึงได้ผ่านทาเข้าอุทยาน มีการสร้างศาลเจ้าขึ้นเพื่ออุทิศแด่เหยื่อผู้เคราะห์ร้าย อนุสรณ์และสุสานอีกแห่งตั้งอยู่ที่วัดสระแก้วศรีสรรเพชญ ซึ่งอยู่ห่างจากอำเภอเมืองสุพรรณบุรีประมาณ abbr=

**ดูเพิ่ม**
 หม่อมศรีนวล ณ เชียงใหม่- เจ้าพงศ์แก้ว ณ ลำพูน- Donald McIntosh- ดร. วินิจ วินิจนัยภาค

**หมายเหตุ**

**อ้างอิง**

**ข้อมูล**
  Accident Report — Lauda Air Flight 004 ( Archive) — Aircraft Accident Investigation Committee, Ministry of Transport and Communications Thailand, Prepared for World Wide Web usage by Hiroshi Sogame (十亀 洋 Sogame Hiroshi), a member of the Safety Promotion Committee (総合安全推進 Sōgō Anzen Suishin) of All Nippon Airways- Aircraft, Volume 71. Royal Aeronautical Society Australian Division, 1991.- Chiles, James R. Inviting Disaster. HarperCollins, 8 July 2008. 0061734586, 9780061734588.- Job, Macarthur. Air Disaster, Volume 2. Aerospace Publications, 1996. 1875671196, 9781875671199.- Parschalk, Norbert and Bernhard Thaler. Südtirol Chronik: das 20. Jahrhundert. Athesia, 1999.- กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1

**อ่านเพิ่ม**
 Gilbert, Andy. " Lauda Air". South China Morning Post. Thursday 26 May 1994.- Aviation Week & Space Technology. 1991-10-03 (32), 1991-10-06 (28–30)

**แหล่งข้อมูลอื่น**
 Lauda Air Crash 1991: still too many open questions —  Austrian Wings —  Austrias Aviation Magazine
*" การสอบสวนอากาศยานประสบอุบัติเหต" กรมการบินพลเรือน th ( Archive)- "Lauda Air B767 accident report" Ministry of Transport & Communications Thailand (in English)
*" Computer-Related Incidents with Commercial Aircraft The Lauda Air B767 Accident". ( Archive) Bielefeld University. 26 May 1991.- Lauda Air Flight 004 (Index of articles) —  South China Morning Post
*" flugzeugabsturz_20jahre.pdf" ( Archive) University of Innsbruck. — Includes list of University of Innsbruck professors, assistants, and students who died on Flight 004- Last flight of the Mozart (Der Todesflug der Mozart, German) —  Austrian Wings —  Austria's Aviation Magazine- PlaneCrashInfo.com —  Lauda Air Flight 004- Cockpit Voice Recorder transcript and accident summary- Grand Prix History —  Biography on Niki Lauda (Contains information about Flight 004)
หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุทางการบินในปี พ.ศ. 2534
หมวดหมู่:อุบัติเหตุของเครื่องบินโบอิง 767
หมวดหมู่:เหตุการณ์ในจังหวัดสุพรรณบุรี
หมวดหมู่:ความสัมพันธ์ไทย–ออสเตรีย
หมวดหมู่:อำเภอด่านช้าง